محمد اسماعيل - القاهرة - كتب- مروان الطيب:
حل الفنان أحمد السقا ضيفًا على برنامج "أسرار النجوم" تقديم إنجي علي ويعرض على إذاعة "نجوم إف إم".
وعن والدته نادية السروجي قال "السقا": "أمي قوية وشقيت عليا كتير جدًا وساعدت أبويا كتير جدًا وأمي تربية راهبات مدارس داخلية وأنا ببوس إيديها انها عرفت تربي راجل، وكنت شيطان وأنا صغير وجننتها كنت بتستخبى فوق الشجر ويقعدوا يدوروا عليا بالساعات وكانت أستاذة رمي الشباشب مهما أحاول أتفادى هي كانت عارفة في انهي حته وأروح واخد الخبطة ونازل".
واستكمل: "ولغاية انهاردة لما بروح لها بقوم فارد رجلي على الكنبة ونايم على رجلها، وحتى لو ماروحتلهاش بروح لها في التليفون لأن أمي بجد شقيت علينا وبجد أخلصت لأبويا جدًا وربت أختي كويس، وبجد مربية أحفادها كويس وبجد بتحب مراتي وولادي واللي الناس متعرفوش أن عندي اخت أكبر مني بالتبني اسمها ندى واخواتي بالترتيب كده ندى أحمد فاطمة".
يذكر أن أحمد السقا يشارك كضيف شرف بفيلم "عصابة المكس" بطولة الفنان أحمد فهمي والمقرر عرضه بموسم أفلام عيد الأضحى المقبل.
اقرأ أيضا:
تعرف على مواعيد عرض فيلم "شرق ١٢" في مهرجان كان السينمائي
تفاصيل تورط نانسي عجرم بالتعدي على أغنية فريد الأطرش (خاص)